在《新刻金瓶梅词话》中有一组著名的《四贪词》,也是论酒、色、财、气,现补录于此。
酒
酒损精神破丧家,语言无状闹喧哗。
疏亲慢友多由你,背义忘恩尽是他。
切须戒,饮流霞,若能依此实无差。
失却万事皆因此,今后逢宾只待茶。
色
休爱绿鬓美朱颜,少贪红粉翠花钿。
损身害命多娇态,倾国倾城色更鲜。
莫恋此,养丹田,人能寡欲寿长年。
从今罢去闲风月,纸帐梅花独自眠。
财
钱帛金珠笼内收,若非公道少贪求。
亲朋道义因财失,父子怀情为利休。
急缩手,且抽头,免使身心尽夜愁。
儿孙自有儿孙福,莫与儿孙作远忧。
气
莫使强梁逞技能,揎拳捋袖弄精神。
一时怒发无明火,到后忧煎祸及身。
莫太过,免灾迍,劝君凡事放宽情。
合撒手时须撒手,得饶人处且饶人。